కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
DDCA: భారత కెప్టెన్ విరాట్ కోహ్లీకి సన్మానం రద్దు..!
తొలి రెండు వన్డేల్లో భారత్, తర్వాత రెండు వన్డేల్లో ఆస్ట్రేలియా గెలవడంతో ఐదు వన్డేల సిరీస్‌ 2-2తో ప్రస్తుతం సమమవగా.. బుధవారం గెలిచిన జట్టే సిరీస్‌ను చేజిక్కించుకోనుంది. దీంతో.. మ్యాచ్‌పై సర్వత్రా ఆసక్తి నెలకొంది.
Samayam Telugu | Updated:
Mar 12, 2019, 02:08PM IST
DDCA: భారత కెప్టెన్ విరాట్ కోహ్లీకి సన్మానం రద్దు..!
హైలైట్స్
విరాట్ కోహ్లీ సన్మాన కార్యక్రమాన్ని రద్దు చేసిన డీడీసీఏ
బీసీసీఐ నిర్ణయాన్ని గౌరవిస్తూ.. అదే బాటలో నడిచినట్లు వెల్లడి
ఫిరోజ్ షా కోట్లాలో భారత్, ఆస్ట్రేలియా మధ్య బుధవారం ఆఖరి వన్డే
గెలిచిన జట్టుదే వన్డే సిరీస్
ఆస్ట్రేలియాతో కీలకమైన ఐదో వన్డేకి ముందు భారత కెప్టెన్ విరాట్ కోహ్లీకి సన్మానం చేయాలని నిర్ణయించిన ఢిల్లీ డ్రిస్ట్రిక్ట్ క్రికెట్ అసోషియేషన్ (డీడీసీఏ) తాజాగా ఆ కార్యక్రమాన్ని రద్దు చేసుకుంది. ఢిల్లీలోని ఫిరోజ్ షా కోట్ల వేదికగా బుధవారం మధ్యాహ్నం 1.30 గంటలకి ఐదో వన్డే జరగనుండగా.. ఈ మ్యాచ్‌కి ముందు విరాట్ కోహ్లీతో పాటు ఢిల్లీకి చెందిన మాజీ క్రికెటర్లు వీరేంద్ర సెహ్వాగ్, గౌతమ్ గంభీర్‌లకి సన్మానం చేయాలని డీడీసీఏ తొలుత భావించింది.
రేపే భారత్ vs ఆస్ట్రేలియా ఆఖరి ఫైట్.. కోట్లాలో లెక్కలివే
కానీ.. పుల్వామా ఉగ్రదాడి నేపథ్యంలో భారత క్రికెట్ నియంత్రణ మండలి (బీసీసీఐ) ఇటీవల ఐపీఎల్ 2019 ప్రారంభోత్సవాన్ని రద్దు చేస్తున్నట్లు ప్రకటించినందున.. తాము కూడా ఈ సన్మాన కార్యక్రమాన్ని రద్దు చేస్తున్నట్లు డీడీసీఏ వెల్లడించింది. ఫిబ్రవరి 14న పుల్వామా ఉగ్రదాడిలో 42 మంది జవాన్లు అసువులు బాసిన విషయం తెలిసిందే. దీంతో.. ఐపీఎల్‌ 2019 ప్రారంభోత్సవ వ్యయాన్ని అమర జవాన్ల కుటుంబాల సంక్షేమం కోసం బీసీసీఐ విరాళంగా ప్రకటించగా.. డీడీసీఏ కూడా రూ. 10 లక్షలు ఢిల్లీ పోలీసుల సంక్షేమ నిధికి విరాళంగా ఇవ్వనున్నట్లు తెలిపింది.
తొలి రెండు వన్డేల్లో భారత్ , తర్వాత రెండు వన్డేల్లో ఆస్ట్రేలియా గెలవడంతో ఐదు వన్డేల సిరీస్‌ 2-2తో ప్రస్తుతం సమమవగా.. బుధవారం గెలిచిన జట్టే సిరీస్‌ను చేజిక్కించుకోనుంది. దీంతో.. మ్యాచ్‌పై సర్వత్రా ఆసక్తి నెలకొంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.